นิพนธ์ จัยสิน ผุ้นำคิวทีซี เอนเนอร์ยี่
&#8220;นิพนธ์ จัยสิน&#8221; กรรมการผู้จัดการบริษัท คิวทีซี เอนเนอร์ยี่ (QTC)
19 ส.ค. 2554

“นิพนธ์ จัยสิน” กรรมการผู้จัดการบริษัท คิวทีซี เอนเนอร์ยี่ (QTC)
โดย..เจียรนัย อุตะมะ 
ที่พร้อมจะเข้าเป็นบริษัทจดทะเบียนในตลาดหลักทรัพย์ เอ็ม เอ ไอ (MAI) โดยเข้าซื้อขายวันแรกวันที่ 28 ก.ค.นี้ โดยมีบริษัทหลักทรัพย์ (บล.) ฟินันเซีย ไซรัส เป็นที่ปรึกษาทางการเงินและแกนนำในการจัดจำหน่ายและรับประกันการจัดจำหน่ายหุ้นเพิ่มทุน
เขามีประสบการณ์ขายอุปกรณ์ไฟฟ้ามานานกว่า 20 ปี โดยเริ่มทำงานตั้งแต่สมัยเรียนปริญญาตรีวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในฐานะวิศวกรไฟฟ้าบริษัทรับเหมาก่อสร้างงานไฟฟ้าบริษัท เอนิโก หลังจากนั้นจบปริญญาตรีด้านการเมือง จากมหาวิทยาลัยรามคำแหง และปริญญาโทศิลปศาสตร์เศรษฐศาสตร์ มหาวิทยาลัยธรรมศาสตร์อีกใบ
ระหว่างที่เรียนก็ทำงานมาตลอด อยู่เอนิโกได้ปีเดียวก็ย้ายไปเป็นวิศวกรการขายอุปกรณ์ไฟฟ้าที่บริษัท อินเตอร์เนชั่นแนล เอ็นจิเนียริง คอนซัลแต้นส์ (IEC) 9 ปีเติบโตเรื่อยมา จนตำแหน่งสุดท้ายก่อนลาออกคือ ผู้ช่วยผู้จัดการสายงานอุปกรณ์ไฟฟ้าและลาออกมาเป็นผู้จัดการฝ่ายไฟฟ้าบริษัท บี.กริม เพาเวอร์ เอ็นจิเนียริ่ง บริษัทขายอุปกรณ์ไฟฟ้า จากนั้นมาเป็นรองกรรมการผู้จัดการอาวุโส บริษัท ศรีอู่ทอง บริษัทรับเหมาก่อสร้างสถานีย่อยไฟฟ้า ก่อนที่จะมาเป็นใหญ่ในฐานะผู้จัดการทั่วไปฝ่ายการขายและการตลาด บริษัท อีตัน เทคโนโลยีส์ ก่อนที่จะมาเป็นผู้จัดการขายประจำประเทศไทย ของบริษัท อีตั้น อิเล็คทริค บริษัทสัญชาติอเมริกัน




ระหว่างที่ทำงานอยู่บริษัท อีตั้น อิเล็คทริค ได้มีโอกาสติดต่องานพัฒนาผลิตภัณฑ์กับ “พูลพิพัฒน์ ตันธสิน” ผู้ถือหุ้นใหญ่และประธานกรรมการบริหาร QTC หลังจากนั้นมีการเชิญชวนให้ร่วมบริหารงานเป็นกรรมการผู้จัดการใน QTC ตั้งแต่ปี 2551 หรือ 2 เดือนภายหลังได้รับคำชวน
“ตอนแรกผมคิดว่าเขาชวนเล่นๆ ก็รับปากไป แต่ปรากฏว่าชวนอย่างจริงจัง เมื่อรับปากแล้วจึงเข้ามา และผมตั้งวิสัยทัศน์ตั้งแต่เข้ามาเป็นกรรมการผู้จัดการบริษัทตอนนั้นที่ใช้ชื่อว่า คิวทีซี ทรานฟอร์เมอร์ ว่าจะเป็นบริษัทที่คุณภาพมาตรฐานสากล”
QTC ธุรกิจผลิตและจำหน่ายหม้อแปลงไฟฟ้าตามคำสั่งซื้อลูกค้าทั้งในและนอกประเทศ จะเป็นบริษัทพลังงานแปรรูปไฟฟ้าปี 2553 จึงเปลี่ยนชื่อและรีแบรนด์ จากนั้นปีนี้จึงเข้าจดทะเบียนใน เอ็ม เอ ไอ
เขาเล่าว่า QTC เคยประสบภาวะวิกฤตปี 2540 มาแล้ว และมีการปรับโครงสร้างธุรกิจ โดย “พูลพิพัฒน์” ปรับธุรกิจใหม่จากเดิมที่อิงการขายกับ กฟผ.ทั้งหมดได้กระจายความเสี่ยงการขายระหว่างรัฐและเอกชนในสัดส่วน 40-45% ต่อ 30-35% ตามลำดับที่เหลือส่งออกทำให้มีทางเลือกมากขึ้น
บริษัทมีส่วนแบ่งการตลาดหม้อแปลงไฟฟ้าคิดเป็นยอดขาย 5,00-6,000 ล้านบาทต่อปี หรือส่วนแบ่งการตลาด 78% จากจำนวนผู้ประกอบการธุรกิจหม้อแปลงไฟฟ้ากว่า 10 ราย แต่มีผู้ผลิตที่ผลิตได้มาตรฐานเพียง 78 ราย และในจำนวนนี้มี QTC รวมอยู่ด้วยในอันดับ 56 ภายใต้การรับรองคุณภาพจากอิตาลีและเนเธอร์แลนด์
สำหรับผู้ประกอบการหม้อแปลงไฟฟ้า 2 ราย ที่อยู่ในตลาดหลักทรัพย์แล้วคือ บริษัท เอกรัฐ และบริษัท ถิรไทย
เขาเชื่อว่าการเข้าซื้อขายในเอ็ม เอ ไอ จะทำให้มีการเติบโตอย่างแข็งแกร่ง
QTC เพิ่มทุนจาก 150 ล้านบาท เป็น 200 ล้านบาท ขายประชาชนภายหลังการขายหุ้นกลุ่ม “พูนพิพัฒน์” เหลือ 68.35%
เงินที่ได้จากการระดมทุนจะไปใช้ในการก่อสร้างอาคารสำนักงานที่คาดว่าจะแล้วเสร็จในปีนี้
“นิพนธ์” คาดว่าปีนี้ยอดขายจะเติบโตจากปีก่อน 15-20% ในอัตรากำไรขั้นต้น 20-30% ใกล้เคียงอุตสาหกรรม
ทั้งนี้ ครึ่งปีแรกยอดขายและกำไรลดลงตามฤดูกาล และคาดว่าครึ่งปีหลังจะฟื้นตัวตามการใช้จ่ายงบประมาณของทั้งภาครัฐและเอกชน
ไตรมาสแรกที่ผ่านมา บริษัทมีรายได้รวม 111 ล้านบาท โดยรายได้จากการขายเพิ่มขึ้นจากช่วงเดียวกันของปีก่อน 56% ตามการฟื้นตัวของเศรษฐกิจ ขณะที่มีกำไรสุทธิ 5.49 ล้านบาท เทียบปี 2553 ทั้งปีที่มีกำไรสุทธิ 44 ล้านบาท
ชายคนนี้มีครอบครัวแล้ว แต่ไม่มีลูก ยามว่างชอบปลูกต้นไม้ ชอบไปวัดฟังธรรมะ